DDD จัดโรดโชว์สรุปข้อมูลหุ้นไอพีโอ
DDD จัดโรดโชว์สรุปข้อมูลหุ้นไอพีโอ ณ ตลาดหลักทรัพย์เเห่งประเทศไทย
13 ธ.ค. 2560

ดร. สราวุฒิ พรพัฒนารักษ์ ประธานเจ้าหน้าที่บริหาร บริษัท ดู เดย์ ดรีม จำกัด (มหาชน) หรือ DDD นำทัพผู้บริหารและที่ปรึกษาทางการเงินจากบริษัทหลักทรัพย์ บัวหลวง จำกัด (มหาชน) จัดโรดโชว์บรรยายสรุปข้อมูลการเสนอขายหุ้นสามัญเพิ่มทุนต่อประชาชนทั่วไปครั้งแรกหรือไอพีโอจำนวน 76 ล้านหุ้น ของ ‘DDD’ ณ ตลาดหลักทรัพย์เเห่งประเทศไทย 
ท่ามกลางความสนใจของนักลงทุนร่วม 300 ราย ที่เข้ารับฟังข้อมูลและผลประกอบการที่แข็งแกร่งของบริษัทฯ ในฐานะหนึ่งในผู้ผลิตและจำหน่ายผลิตภัณฑ์บำรุงผิวชั้นนำของประเทศไทย ภายใต้แบรนด์สินค้า “NAMU LIFE”  และกลุ่มผลิตภัณฑ์ “SNAILWHITE” โดยเตรียมเคาะราคาไอพีโอและเปิดให้นักลงทุนจองซื้อหุ้นในช่วงเดือน ธ.ค. นี้ โดยสามารถศึกษารายละเอียดได้จากหนังสือชี้ชวนและเว็บไซต์ http://www.dodaydream.com/th/investor–relations/ir–home